Document ID: /roh_data/filtered/fineweb-2-filterrobots_roh.jsonl.gz/34097

Violenza a chasa capita dapertut sin il mund, dentant er tar nus, en il Grischun: La polizia grischuna ha registrà 196 cas da violenza a chasa l’onn 2019, oravant tut envers dunnas. E quai èn mo ils cas ch'èn vegnids a la glisch.
Mesemna, ils 25 da november è il di internaziunal per l’eliminaziun da violenza envers dunnas. La teologa Chatrina Gaudenz è plevonessa refurmada e spirituala a Turitg ed accumpogna e cusseglia dunnas pertutgadas.
Violenza envers dunnas ed uffants fa part dal pensar da tschertas parts ultraconservativas da nossas baselgias
En Vita e cretta emprova ella da sclerir la rolla da las baselgias naziunalas en chaussa. San spirituals catolics e spiritualas catolicas, che vivan sez en sistems patriarcals, insumma cussegliar pertutgads e pertutgadas? Tge fan las baselgias encunter violenza, er tala entaifer lur atgnas instituziuns? E tge savain nus tuts far encunter violenza a chasa?
Nus stuain cumbatter mintga singula emprova da zuppentar violenza envers dunnas, qua vala nulla toleranza